15 రోజుల్లోపే సగటు వర్షపాతం నమోదు!
Nov 16 2021 @ 21:20PM
పసుపు పంటలో చేరిన వర్షపు నీరు
రబీ సాగుకు చిగురిస్తున్న ఆశలు
ఖరీఫ్‌ పంటలకు కొంతమేర నష్టం
ఉదయగిరి రూరల్‌, నవంబరు 16: మెట్ట ప్రాంతమైన ఉదయగిరి నియోజకవర్గంలో నవంబరు మాసంలో 2021 మిల్లీమీటర్ల వర్షపాతం నమోదు కావాల్సి ఉంది. అయితే అల్పపీడన ప్రభావంతో గత కొన్ని రోజులుగా కురుస్తున్న వర్షాలకు 15 రోజుల్లోపే 2400.8 మిల్లీమీటర్ల వర్షపాతం నమోదైంది. నియోజకవర్గంలో అత్యధికంగా జలదంకిలో 328 మిల్లీమీటర్ల వర్షపాతం నమోదు కావాల్సి ఉండగా 435.2 మిల్లీమీటర్లు, సీతారామపురంలో అత్యల్పంగా 188 మిల్లీమీటర్లకుగాను 99.6 మిల్లీమీటర్ల వర్షపాతం మాత్రమే నమోదైంది. నవంబరు మాసంలో ఇంకా 15 రోజులు ఉండడం, తుఫాన్‌ ప్రభావం ఉండడంతో మరింతగా వర్షాలు కురిసే అవకాశముందని వ్యవసాయాధికారులు అంటున్నారు.
మెట్ట ప్రాంతంలో అధికశాతం మంది రైతులు వర్షాధారంపై ఆధారపడి పంటలు సాగు చేస్తారు. ఈ ఏడాది సమృద్ధిగా వర్షాలు కురవడంతో రబీ సీజన్‌లో పంటల సాగు ఆశాజనకంగా ఉంటుందని రైతులు అంటున్నారు. ఇప్పటికే వరి పంట సాగుకు రైతులు నారుమడులు సిద్ధం చేశారు. అలాగే వరికుంటపాడు, దుత్తలూరు, వింజమూరు, కొండాపురం, కలిగిరి మండలాల్లో శనగతోపాటు ఇతరత్రా పంటల సాగుకు రైతులు సమాయత్తమవుతున్నారు. వ్యవసాయాధికారులు సైతం ముందస్తుగానే రైతులకు విత్తనాలు, ఎరువులు, పురుగుమందుల సరఫరాకు చర్యలు చేపడుతున్నారు.
వర్షాల కారణంగా ఖరీఫ్‌ సీజన్‌లో సాగు చేసిన వరి, పసుపు, వేరుశనగు పంటలకు కొంతమేర నష్టం చేకూర్చింది. ఉదయగిరి సబ్‌ డివిజన్‌లో ఐదు మండలాల్లో 1372.5 ఎకరాల్లో వరి పంట సాగు చేశారు. ఈ వర్షాలకు పంట నేలవాలడం, నీరు చేరడం, ఓదెలు తడవడం, తడిసిన ధాన్యాన్ని అరబెట్టుకొనేందుకు రైతులు ఇబ్బందులు పడుతున్నారు. 350 ఎకరాల్లో పసుపు పంట ప్రసుత్తం కొమ్ము ఏర్పడే దశలో ఉంది. ఈ దశలో చేలల్లో నీరు చేరడంతో తెగుళ్లు విజృంభించే అవకాశముంది. ఐదు మండలాల్లో 322.5 ఎకరాల్లో వేరుశనగ పంట సాగులో ఉంది. కురుస్తున్న వర్షాలకు ఓదెలు తడవడం, కాయలకు మొలకలు రావడం, సమయం వచ్చినా పీకలేకపోవడంతో రైతులు ఆందోళన వ్యక్తం చేస్తున్నారు. వర్షాల కారణంగా పంట నష్టపోయిన తమను ప్రభుత్వం ఆదుకోవాలని రైతన్నలు వేడుకొంటున్నారు.
15 rojullope sagatu varshapaatam namodu!
Nov 16 2021 @ 21:20PM
pasupu pantalo cherina varshapu neeru
rabi saaguku chiguristunna aasalu
kharif pantalaku kontamera nashtam
udayagiri roorle, navambaru 16: metta praantamaina udayagiri niyojakavargamlo navambaru maasamlo 2021 milleemeetarla varshapaatam namodu kavalsi undi. ayithe alpapeedana prabhaavamtho gatha konni rojulugaa kurustunna varshaalaku 15 rojullope 2400.8 milleemeetarla varshapaatam namodaindi. niyojakavargamlo atyadhikamgaa jaladamkilo 328 milleemeetarla varshapaatam namodu kavalsi undagaa 435.2 milleemeetarlu, seetaaraamapuramlo atyalpamgaa 188 milleemeetarlakugaanu 99.6 milleemeetarla varshapaatam matrame namodaindi. navambaru maasamlo inka 15 rojulu undadam, tufan prabhaavam undadamtho marintagaa varshaalu kurise avakaasamundani vyavasaayaadhikaarulu antunnaru.
metta praantamlo adhikasaatam mandi raitulu varshaadhaarampai aadhaarapadi pantalu saagu chestaaru. ee edaadi samruddhigaa varshaalu kuravadamtho rabi seejanlo pantala saagu aasaajanakamgaa untundani raitulu antunnaru. ippatike vari panta saaguku raitulu naarumadulu siddham chesaru. alaage varikuntapaadu, duttaluru, vinjamuru, kondapuram, kaligiri mandalaallo sanagathopaatu itaratra pantala saaguku raitulu samaayattamavutunnaaru. vyavasaayaadhikaarulu saitam mundastugaane raitulaku vittanaalu, eruvulu, purugumandula sarafaraaku charyalu chepadutunnaru.
varshaala kaaranamgaa kharif seejanlo saagu chesina vari, pasupu, vaerusanagu pantalaku kontamera nashtam chekurchindi. udayagiri sub divisenlo aidu mandalaallo 1372.5 ekaraallo vari panta saagu chesaru. ee varshaalaku panta nelavaladam, neeru cheradam, odelu tadavadam, tadisina dhaanyaanni arabettukonenduku raitulu ibbandulu padutunnaru. 350 ekaraallo pasupu panta prasuttam kommu erpade dasalo undi. ee dasalo chelallo neeru cheradamtho tegullu vijrumbhinche avakaasamundi. aidu mandalaallo 322.5 ekaraallo verusanaga panta saagulo undi. kurustunna varshaalaku odelu tadavadam, kaayalaku molakalu ravadam, samayam vachina peekalekapovadamto raitulu aandolana vyaktam chestunnaru. varshaala kaaranamgaa panta nashtapoyina tamanu prabhutvam aadukovaalani raitannalu vedukontunnaru.